קפריסין באירוויזיון 2023

קפריסין השתתפה באירוויזיון 2023, שהתקיים בליברפול שב, עם השיר "Break a Broken Heart" בביצוע הזמר האוסטרלי אנדרו למברו. זו הייתה השתתפותה ה-39 של המדינה בתחרות הזמר של האירוויזיון.

== רקע ==

לפני 2023 השתתפה קפריסין בתחרות האירוויזיון 38 פעמים מאז שרשמה את הופעות הבכורה שלה באירוויזיון 1981.<ref></ref> היא הגיעה למקום השני באירוויזיון 2018 עם השיר "Fuego" של אלני פוריירה – התוצאה הגבוהה ביותר של המדינה בתחרות. כמו כן, היא הגיעה למקום החמישי שלוש פעמים: באירוויזיון 1982 עם "Mono I Agapi" של אנה ויסי, ב-1997 עם "Mana Mou" של הארה ואנדראס קונסטנטינו ובשנת 2004 עם "Stronger Every Minute" של ליסה אנדראס. באירוויזיון 1986 הגיעה קפריסין למקום האחרון עם ארבע נקודות בלבד, שהוענקו ל-"Tora Zo" בביצוע אלפידה. היא פרשה מהתחרות בשנים 2012–2014 בשל משבר כלכלי במדינה, ושבה אליה ב-2015.<ref></ref> מאז היא מעפילה לגמר בתמידות, אולם באירוויזיון 2022, כשנשלחה אנדרומאכי עם "Ela" כשלה המדינה בניסיון להעפיל לגמר.

רשות השידור הקפריסאית CyBC משדרת את תחרות הזמר של האירוויזיון בשטחי המדינה, ומארגנת מדי שנה את שיטת בחירת הנציג והשיר הלאומי לתחרות. במרוצת השנים הונהגו שתי שיטות מרכזיות לבחירה: דרך ועדה פנימית או קדם לאומי. בשנת 2015 ארגנה רשות השידור תחרות ארצית בת חמישים וארבעה שירים שהתחרו ביניהם במשך תשעה שבועות לייצוג המדינה באירוויזיון. עם זאת, החל משנת 2016 בוחרת רשות השידור את הנציג והשיר באופן פנימי. ב-28 במאי 2022 דווח על ידי OGAE יוון כי נחתם בין חברת התקליטים פאניק רקורדס לבין CyBC חוזה שותפות לבחירת האמן הקפריסאי לאירוויזיון 2023 באמצעות תחרות כישרונות מקומית המבוססת על All Together Now הבריטית.<ref></ref> אולם התוכניות הללו נדחו ל-2024, ופעם נוספת הבחירה נעשתה באופן פנימי.<ref></ref>

== לפני האירוויזיון ==
CyBC המשיכה לבחור את הנציג לאירוויזיון 2023 באופן פנימי בשותפות עם פאניק רקורדס.<ref></ref> ב-17 באוקטובר 2022 נחשף כי אנדרו למברו נבחר לייצג את המדינה באירוויזיון. למברו ניסה בעברו לייצג את אוסטרליה באירוויזיון 2022, אך הגיע למקום השביעי בקדם הארצי Eurovision – Australia Decides עם "Electrify".<ref name=":0"></ref><ref></ref> שירו לתחרות, "Break a Broken Heart", יצא לאור ב-2 במרץ 2023.<ref></ref>

== באירוויזיון ==
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר<ref name="Rules"></ref>; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. קפריסין שובצה למחצית הראשונה של חצי הגמר השני, שיתקיים ב-11 במאי 2023.<ref></ref>

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. קפריסין הופיעה שישית, לפני איסלנד ואחרי בלגיה.<ref name="order"></ref> ב-11 במאי 2023 ביצע למברו את "Break a Broken Heart" על בימת חצי הגמר השני של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. קפריסין הופיעה כמדינה השביעית, לפני ספרד ואחרי צרפת.

במופע הגמר, בתום הקראת הניקוד שהעניקו צוותי השופטים, דורג השיר במקום ה-13, עם 68 נקודות. בהצבעת הקהל הוא דורג במקום ה-11, עם 58 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום ה-12, כשבסך הכל זכה ב-126 נקודות.

==קישורים חיצוניים==

== הערות שוליים ==

קטגוריה:מדינות באירוויזיון 2023
קטגוריה:קפריסין באירוויזיון